**PROSIMO, DA PRED IZPOLNJEVANJEM OBRAZCA PREBERETE PRILOŽENO POJASNILO!**

## VLOŽNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime in priimek vložnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naslov vložnika (ulica, poštna številka, kraj, država)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefonska številka vložnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-naslov vložnika

**POOBLAŠČENEC**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime in priimek pooblaščenca

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naslov pooblaščenca (ulica, poštna številka, kraj)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefonska številka pooblaščenca

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-naslov pooblaščenca

**MINISTRSTVO ZA NOTRANJE ZADEVE**

**REPUBLIKE SLOVENIJE**

**Štefanova ulica 2**

### 1000 Ljubljana

# VLOGA ZA SPREJEM V DRŽAVLJANSTVO REPUBLIKE SLOVENIJE

Kot oseba slovenske narodnosti prosim za pridobitev slovenskega državljanstva po **13. členu** **Zakona o državljanstvu Republike Slovenije** (Uradni list RS, št. 24/07 – uradno prečiščeno besedilo in št. 40/17, v nadaljevanju: ZDRS). V ta namen dajem o sebi naslednje podatke:

Priimek in ime ………………………………………………………………………………………...

Priimek pred sklenitvijo zakonske zveze ..………………………………………………………..

/ za osebe, ki so od rojstva kakorkoli spremenile priimek /

Datum rojstva …………………………………………………………………………………………

Kraj in občina rojstva …………………………………………………………………………………

Država rojstva …………………………………………………………………………………………

Točen naslov in država sedanjega prebivališča v tujini ………….………………………………

…………………………………………………………………………………………………………

…………………………………………………………………………………………………………

Davčna številka – če ste davčni zavezanec v Republiki Sloveniji …………………………….

Državljanstvo ………………………………………………………………………………………….

(Če imate dve ali več državljanstev, navedite podatke o vseh državljanstvih)

Če Vam je državljanstvo Republike Slovenije (in prejšnje SFRJ) prenehalo, navedite na kakšen način:

…………………………………………………………………………………………………………

…………………………………………………………………………………………………………

Glede kaznovanosti oziroma nekaznovanosti dajem o sebi naslednje podatke:

(obkrožite številko)

1. Izjavljam, da nisem bil/-a pravnomočno obsojen/-a na nepogojno zaporno kazen, daljšo od treh mesecev, in da mi ni bila izrečena pogojna obsodba na zaporno kazen s preizkusno dobo, daljšo od enega leta, ne v Sloveniji niti v nobeni drugi državi;
2. Izjavljam, da sem bil/-a obsojen/-a dne ..…………………………………… s sodbo opr. št. ..………………………, katere izvirnik prilagam na vpogled (v primeru, da s sodbo ne razpolagate, navedite kdaj in kje ste bili obsojeni ter, če vam je bila izrečena kazen odvzema prostosti, kje ste kazen prestajali);
3. Izjavljam da, zoper mene teče kazenski postopek pri sodišču ………………………………

………………………………………………………………………………...……………………… ;

Datum in kraj sklenitve zakonske zveze ..…………………………………………………………

Priimek in ime zakonca ……………………………………………………………………………..

Državljanstvo zakonca ……………………………………………………………………………...

Priimek in ime očeta ………………………………………………………………………………...

Datum in kraj rojstva očeta …………………………………………………………………………

Državljanstvo očeta ………………………………………………………………………………….

Zadnje stalno prebivališče očeta v Sloveniji ………………………………………………………

…………………………………………………………………………………………………………

Priimek in ime in dekliški priimek matere …………………………………………………………

…………………………………………………………………………………………………………

Datum in kraj rojstva matere ………………………………………………………………………

Državljanstvo matere ……………………………………………………………………………….

Zadnje stalno prebivališče matere v Sloveniji ……………………………………………………

…………………………………………………………………………………………………………

Datum in kraj sklenitve zakonske zveze za starše ………………………………………………

…………………………………………………………………………………………………………

Priimek in ime starega očeta slovenskega rodu ………………………………………….………

…………………………………………………………………………………………………………

Datum in kraj rojstva starega očeta …………………………………………………………………

Državljanstvo starega očeta ………………………………………………………………………….

Zadnje stalno prebivališče starega očeta v Sloveniji ………………………………………………

…………………………………………………………………………………………………………

Priimek in ime stare matere slovenskega rodu ………………………………………….………

…………………………………………………………………………………………………………

Datum in kraj rojstva stare matere …………………………………………………………………

Državljanstvo stare matere ………………………………………………………………………….

Zadnje stalno prebivališče stare matere v Sloveniji ………………………………………………

…………………………………………………………………………………………………………

Datum in kraj sklenitve zakonske zveze za stare starše ………………………………………

…………………………………………………………………………………………………………

| **K vlogi za sprejem v državljanstvo Republike Slovenije prilagam:** | Priloženo |
| --- | --- |
| 1. izpisek iz rojstne matične knjige[[1]](#footnote-1); | DA | NE |
| 2. izpisek iz poročne matične knjige[[2]](#footnote-2); | DA | NE |
| 3. življenjepis; | DA | NE |
| 4. pooblastilo za zastopanje; | DA | NE |
| 5. dokaz o državljanstvu/državljanstvih (potna listina, potrdilo o državljanstvu); | DA | NE |
| 6. izpisek iz rojstne matične knjige za starše, stare starše oz. druge prednike (do 2. kolena v ravni vrsti); | DA | NE |
| 7. druga dokazila o slovenskem poreklu oz. slovenski narodnosti, če izpiski iz rojstne matične knjige tega neposredno ne dokazujejo; | DA | NE |
| 8. potrdilo o vsaj petletnem aktivnem delovanju v slovenskih društvih v tujini ali drugih slovenskih izseljenskih, zdomskih ali manjšinskih organizacijah, ki prispevajo k ohranjanju in krepitvi slovenske identitete skupnosti, v kateri prosilec živi in deluje, in sicer na enotnem obrazcu/potrdilu o aktivnem članstvu, ki je obvezna priloga k vlogi, z vsemi izpolnjenimi podatki in dokazili o aktivnostih prosilca v društvu | DA | NE |
| 9. dokaz o nekaznovanju (potrdilo, ki ga izda pristojni organ za kazensko evidenco v matični državi); če imate več državljanstev, predložite potrdilo o nekaznovanosti iz vsake države, katere državljanstvo imate; | DA | NE |
| 10. dokazilo o plačani upravni taksi[[3]](#footnote-3); | DA | NE |
| 11. druga dokazila, s katerimi se opredeljuje **večletna osebna aktivna vez z Republiko Slovenijo** (stiki s sorodniki slovenskega rodu in prijatelji, ki živijo v Republiki Sloveniji ter vse drugo, kar kaže na večletno aktivno povezanost prosilca z Republiko Slovenijo, npr. fotografije ali javne objave, kjer sem udeležen/-a in sodelujem na slovenskih dogodkih društva in druga dokazila, iz katerih je razvidno, da sem v društvu tudi dlje časa aktiven/-na, fotografije, korespondenca, pisne izjave sorodnikov in prijateljev v Republiki Sloveniji):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | DA | NE |

| **Dokazila, ki jih organ pridobi po uradni dolžnosti:** |
| --- |
| 1. podatke o dejstvih, vpisanih v kazenski evidenci, ki jo vodi Ministrstvo za pravosodje Republike Slovenije (če je bila oseba rojena oz. je živela na območju Republike Slovenije);
 |
| 1. podatke Ministrstva za obrambo Republike Slovenije o okoliščinah, ki vplivajo na presojo, ali je za sprejem v državljanstvo Republike Slovenije izpolnjen pogoj 8. točke prvega odstavka 10. člena zakona (ali bi sprejem osebe v državljanstvo Republike Slovenije pomenil nevarnost za obrambo države);
 |
| 1. podatke Slovenske obveščevalno varnostne agencije o okoliščinah, ki vplivajo na presojo, ali je za sprejem v državljanstvo Republike Slovenije izpolnjen pogoj 8. točke prvega odstavka 10. člena zakona (ali bi sprejem osebe v državljanstvo Republike Slovenije pomenil nevarnost za varnost države);
 |
| 1. podatke o okoliščinah, ki vplivajo na presojo, ali je za sprejem v državljanstvo Republike Slovenije izpolnjen pogoj 8. točke prvega odstavka 10. člena zakona (ali bi sprejem osebe v državljanstvo Republike Slovenije pomenil nevarnost za javni red).
 |

|  |  |  |
| --- | --- | --- |
| **Ali želite, da se vam dopisi in akti nastali v predmetnem upravnem postopku vročajo elektronsko na zgoraj navedeni e-naslov?** | DA, želim e-vročanje | NE, ne želim e-vročanja |

 (ustrezno obkrožite)

Vsa dokazila, ki so javne listine, se predložijo v izvirniku ali kot uradno overjene kopije izvirnika. Vse druge listine, ki se prilagajo vlogi, morajo biti podpisane in datirane. Dokazilom in listinam, ki so v izvirniku v tujem jeziku, mora biti priložen overjen prevod v slovenski jezik.

Izjavljam, da so podatki, navedeni v vlogi in življenjepisu, točni, ter da sem seznanjen/-a z določbo 16. člena ZDRS, ki določa, da lahko organ, ki je izdal odločbo o pridobitvi državljanstva z naturalizacijo, razveljavi odločbo, če se ugotovi, da je bila naturalizacija dosežena z lažnimi izjavami ali z namernim prikrivanjem bistvenih dejstev ali okoliščin, ki bi vplivale na odločitev. Prav tako izjavljam, da sem seznanjen/-a, da moram v primeru spremembe v vlogi navedenega prebivališča o tem obvestiti Ministrstvo za notranje zadeve Republike Slovenije.

Datum: \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis vložnika)

V primeru, ko je vloga vložena na diplomatsko-konzularnem predstavništvu Republike Slovenije v tujini, DKP potrdi prejem vloge z navedbo datuma prejema vloge, žigom in podpisom uradne osebe.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

datum prejema vloge žig in podpis

PRILOGA: enotni obrazec/potrdilo o aktivnem članstvu

POJASNILO K IZPOLNJEVANJU OBRAZCA ZA VLOŽITEV PROŠNJE ZA SPREJEM V DRŽAVLJANSTVO REPUBLIKE SLOVENIJE NA PODLAGI 13. ČLENA ZDRS – NACIONALNI RAZLOGI

Določba 13. člena Zakona o državljanstvu Republike Slovenije (Uradni list RS, št. 24/07 – uradno prečiščeno besedilo in št. 40/17, v nadaljevanju: ZDRS) omogoča sprejem v državljanstvo Republike Slovenije osebam, ki so dopolnile starost 18 let, če njihov sprejem koristi državi zaradi znanstvenih, gospodarskih, kulturnih, nacionalnih ali podobnih razlogov, pod pogojem, da dejansko živijo v Republiki Sloveniji neprekinjeno vsaj eno leto pred vložitvijo prošnje in imajo urejen status tujca ter izpolnjujejo pogoje iz 4., 6., 8., 9., in 10. točke prvega odstavka 10. člena Zakona o državljanstvu Republike Slovenije.

Osebam iz 2. člena Zakona o odnosih Republike Slovenije s Slovenci zunaj njenih meja (Uradni list RS, št. 43/06 in nadaljnji), ki uveljavljajo korist države iz nacionalnih razlogov, ni treba izpolnjevati pogoja neprekinjenega prebivanja v Republiki Sloveniji na podlagi urejenega statusa tujca, pogoja 4. točke, če niso zavezanci za plačilo davkov v Republiki Sloveniji, pa tudi ne pogoja iz 9. točke prvega odstavka 10. člena tega zakona.

Obstoj nacionalnih razlogov za naturalizacijo Slovencev, ki živijo izven Republike Slovenije, ugotavlja Urad Vlade Republike Slovenije za Slovence v zamejstvu in po svetu.

Ministrstvo za notranje zadeve je pred odločitvijo o pridobitvi državljanstva vezano na ugotovitev Vlade Republike Slovenije, ki ima pooblastilo, da ugotovi, ali gre za obstoj nacionalnega interesa ali ne (četrti odstavek 13. člena ZDRS). Vlada Republike Slovenije sprejme svojo ugotovitev ob upoštevanju mnenja Urada Vlade Republike Slovenije za Slovence v zamejstvu in po svetu.

Vlada Republike Slovenije je sprejela **Uredbo o merilih za ugotavljanje nacionalnega interesa pri sprejemu v državljanstvo Republike Slovenije na podlagi 13. člena Zakona o državljanstvu Republike Slovenije** (Uradni list RS, št. 41/07 in nadaljnji). Navedena uredba v 3. členu opredeljuje merila, ki jih Urad Vlade Republike Slovenije za Slovence v zamejstvu in po svetu uporablja pri oblikovanju mnenja o obstoju koristi države iz nacionalnih razlogov, in sicer:

*(1) Za izredno naturalizacijo iz nacionalnih razlogov lahko zaprosi slovenski izseljenec ali njegov potomec do drugega kolena v ravni vrsti. Za to naturalizacijo lahko zaprosi tudi pripadnik avtohtone slovenske narodne skupnosti v zamejstvu.*

*(2) Izredna naturalizacija iz nacionalnih razlogov je mogoča, če prosilec iz prejšnjega odstavka izkazuje večletno osebno aktivno vez z Republiko Slovenijo in vsaj petletno aktivno delovanje v slovenskih društvih v tujini ali drugih slovenskih izseljenskih, zdomskih ali manjšinskih organizacijah. Izredna naturalizacija iz nacionalnih razlogov je tudi mogoča, če je bil prosilec iz prejšnjega odstavka iz slovenskega državljanstva odpuščen zaradi opravičljivih razlogov in ponovno prosi za sprejem vanj.*

*(3) Izredna naturalizacija je mogoča tudi v primeru potomca slovenskega izseljenca, ki ne izpolnjuje pogoja sorodstvene vezi iz prvega odstavka in pogojev iz drugega odstavka tega člena, če so podani izjemni nacionalni razlogi za njegov sprejem v državljanstvo Republike Slovenije.*

*(4) Izjemni nacionalni razlogi iz prejšnjega odstavka so podani, če je prosilec s svojim delovanjem izjemno prispeval k družbenemu, gospodarskemu, znanstvenemu, kulturnemu ali drugačnemu razvoju Republike Slovenije in k povečanju mednarodnega ugleda Republike Slovenije.*

*(5) Prosilec prošnji priloži dokazila, ki potrjujejo njegovo aktivno vez iz drugega odstavka tega člena in dokazila, s katerimi ustrezne organizacije potrjujejo njegovo vsaj petletno aktivno delovanje iz drugega odstavka tega člena. Če je to mogoče, prosilec predloži tudi v tujini izdane uradne listine, iz katerih je razvidna njegova opredelitev za slovensko narodnost.*

*(6) Mnenje o izpolnjevanju meril iz drugega in četrtega odstavka tega člena ter o upravičenosti za sprejem v državljanstvo Republike Slovenije oblikuje državni organ, pristojen za sodelovanje s Slovenci v zamejstvu in po svetu. Če ta organ pri oblikovanju svojega mnenja ugotovi, da potrebuje še dodatne informacije o prosilcu, zanje preko notranje konzularne službe ministrstva, pristojnega za zunanje zadeve, zaprosi pristojno diplomatsko-konzularno predstavništvo Republike Slovenije.*

Glede na to, da se v določbi 13. člena ZDRS zahteva izpolnjevanje določenih pogojev iz prvega odstavka 10. člena zakona, vas seznanjamo še s to določbo.

Na podlagi prvega odstavka 10. člena ZDRS lahko pristojni organ osebo, ki prosi za naturalizacijo, po prostem preudarku sprejme v državljanstvo Republike Slovenije, če je to v skladu z nacionalnim interesom. Pri tem mora oseba izpolnjevati naslednje pogoje:

1. da je dopolnila 18 let;
2. da ima odpust iz dosedanjega državljanstva ali da izkaže, da ga bo dobila, če bo sprejeta v državljanstvo Republike Slovenije;
3. da dejansko živi v Sloveniji 10 let, od tega neprekinjeno zadnjih 5 let pred vložitvijo prošnje in ima urejen status tujca;
4. da ima zagotovljena sredstva, ki njej in osebam, ki jih mora preživljati, zagotavljajo materialno in socialno varnost;
5. da obvlada slovenski jezik za potrebe vsakdanjega sporazumevanja, kar dokaže s spričevalom o uspešno opravljenem izpitu iz znanja slovenščine na osnovni ravni;
6. da ni bila pravnomočno obsojena na nepogojno zaporno kazen, daljšo od treh mesecev, ali da ji ni bila izrečena pogojna obsodba na zaporno kazen s preizkusno dobo, daljšo od enega leta;
7. da ji ni bila izrečena odpoved prebivanja v Republiki Sloveniji;
8. da njen sprejem v državljanstvo Republike Slovenije ne predstavlja nevarnosti za javni red, varnost ali obrambo države;
9. da ima poravnane davčne obveznosti;
10. da da prisego o spoštovanju svobodnega demokratičnega ustavnega reda, ki je utemeljen v Ustavi Republike Slovenije.

Osnovni pogoj za uvedbo postopka za sprejem v slovensko državljanstvo je vložitev prošnje, da kot oseba slovenske narodnosti želite pridobiti slovensko državljanstvo na podlagi 13. člena ZDRS.

Vlogo je mogoče vložiti pri diplomatsko-konzularnem predstavništvu Republike Slovenije v tujini, v Republiki Sloveniji pa pri upravnih enotah ali neposredno na Ministrstvu za notranje zadeve Republike Slovenije, Štefanova 2, 1501 Ljubljana.

Vlogi je potrebno priložiti obširen življenjepis in dokazila o izpolnjevanju zakonsko določenih pogojev. Ministrstvo za notranje zadeve Republike Slovenije po uradni dolžnosti preverja in ugotavlja izpolnjevanje nekaterih zgoraj naštetih pogojev (da vaš sprejem v državljanstvo Republike Slovenije ne predstavlja nevarnosti za javni red, varnost ali obrambo države; po uradni dolžnosti in z vašim soglasjem pa ministrstvo pridobi tudi vaše osebne podatke iz uradnih evidenc, ki štejejo za davčno tajnost – v kolikor ste zavezanec za plačilo davkov v Republiki Sloveniji); za dokazovanje izpolnjevanja ostalih pogojev pa je potrebno priložiti naslednja dokazila:

1. **da ste dopolnili 18 let** (izpisek iz rojstne matične knjige – v kolikor ste rojeni v Sloveniji, Vam izpiska iz rojstne matične knjige ni potrebno priložiti);

2. **da ste slovenske narodnosti** (izpiski iz rojstne matične knjige za tistega starša, starega starša oz. prednika (do 2. kolena v ravni vrsti), po katerem ste slovenskega porekla; drugi dokazi, iz katerih bo razviden podatek o slovenskem poreklu vaših prednikov, staršev oz. starih staršev, med drugim je to lahko šolsko spričevalo, delavska knjižica ali druga dokazila, v katera se je podatek o narodnosti vpisoval).

Če so bili vaši starši, stari starši oz. predniki rojeni v Sloveniji, Vam izpiska iz rojstne matične knjige za njih ni potrebno priložiti vlogi. Potrebno pa je navesti natančen rojstni datum ter kraj rojstva ter druge osebne podatke (datum in kraj sklenitve zakonske zveze, naslove prebivališč v Sloveniji...). V primeru, da se rojstvo prednikov v Sloveniji dokazuje s krstnimi listi, morate krstni list sami predložiti k vlogi.

3. **dokazila o aktivni vezi z Republiko Slovenijo in aktivnem članstvu v slovenskih društvih v tujini** ali drugih slovenskih izseljenskih, zdomskih ali manjšinskih organizacijah. Predložite izpolnjen obrazec o aktivnem članstvu, ki je obvezna priloga k vlogi, z vsemi izpolnjenimi podatki in dokazili o aktivnostih prosilca v društvu.

Za vsako informacijo je potrebno predložiti ustrezna dokazila, ki nedvomno opisujejo in izpričujejo redne stike ter večletno osebno aktivno vez z Republiko Slovenijo iz različnih življenjskih obdobij, kot npr. **fotografije, korespondenco, pisne izjave sorodnikov in prijateljev v Republiki Sloveniji in morebitne druge dokaze.**

4. **da niste bili pravnomočno obsojeni na nepogojno zaporno kazen, daljšo od treh mesecev, ali da vam ni bila izrečena pogojna obsodba na zaporno kazen s preizkusno dobo, daljšo od enega leta** (potrdilo o nekaznovanju, ki ga izda pristojni organ države, katere državljan/-ka ste).

Če potrdila o nekaznovanju zaradi objektivnih razlogov ne morete pridobiti (npr. zaradi izrednih razmer v državi, katere državljan/-ka ste, ali v primeru, da država, katere državljan/-ka ste, takega potrdila ne more izdati (v primeru, da je bila oseba le rojena v državi, katere državljan je, pa je dejansko nato prebivala v drugi državi, pri čemer je potrebno predložiti potrdilo organa, da iz navedenega razloga ni podlage za izdajo tozadevnega potrdila)), kot dokaz o izpolnjevanju omenjenega pogoja šteje tudi pred pristojnim organom na zapisnik podana *izjava*, da v svoji državi niti v Sloveniji niste bili obsojeni na zaporno kazen, daljšo od enega leta, za kaznivo dejanje, za katero se storilec preganja po uradni dolžnosti. Za podano izjavo ste v primeru krive izpovedbe kazensko in materialno odgovorni.

5. **življenjepis**, v katerem navedete:

 - rojstne podatke,

 - podatke o vaši izobrazbi in zaposlitvi,

 - ali ste poročeni (če ste poročeni, navedite osebne podatke zakonca),

 - kje živi vaša družina,

 - drugo.

6. **dokaz o državljanstvu**, to je lahko potrdilo, ki ga izda pristojni organ vaše države ali veljavna potna listina (predložite fotokopijo potne listine);

7. **potrdilo o plačani upravni taksi**:

Upravna taksa v postopku sprejema v državljanstvo Republike Slovenije trenutno znaša:

taksa za 1 vlogo ……………………………….. 4,50 EUR

taksa za odločbo ……………………………….. 181,20 EUR

**SKUPAJ ………………………………………….185,70 EUR**

|  |  |
| --- | --- |
| transakcijski račun (IBAN prejemnika) | SI56 0110 0100 0343 476 |
| sklic (referenca prejemnika) | SI11 17116-7111010-**2025**\* |
| namen plačila | Republiške upravne takse s področja notranjih in splošnih upravnih zadev |
| koda namena | GOVT |
| prejemnik | Državne upravne takse s področja notranjih in splošnih upravnih zadev |
| BIC banke prejemnika | BSLJ SI 2X |

**\* Zadnje štiri številke sklica predstavlja leto plačila upravne takse. Če boste upravno takso plačali kasneje, kot leta 2025, ustrezno spremenite zadnje štiri številke sklica.**

Upravno takso lahko plačate tudi pri blagajni upravne enote (sistem Blagajna-MPZT).

Če se vloga vloži na diplomatsko-konzularnem predstavništvu, se plača konzularna taksa. V tem primeru vam ni potrebno prilagati posebnega potrdila o plačilu takse.

Dodatna pojasnila:

**1. Listine**

Vsi predloženi listinski dokazi morajo biti izvirniki ali overjene fotokopije.

Listine, ki jih oseba predloži v postopek in so izdane s strani tujih organov, morajo biti overjene v skladu z Zakonom o overitvi listin v mednarodnem prometu (Uradni list RS, 9/17), razen če z mednarodno pogodbo ni določeno drugače .

S Konvencijo o odpravi potrebe overitev tujih javnih listin, sklenjene v Haagu dne 5. 10. 1961 (Haaška konvencija), je skrajšan postopek overjanja listin v državah pogodbenicah. V skladu z navedeno konvencijo, pristojni organ overi listino s pečatom Apostille, s katerim se potrjuje pristnost podpisa, pečata in svojstvo podpisnika. Listina, ki je overjena s pečatom Apostille, se prizna v državah podpisnicah te konvencije.

Z nekaterimi državami pa je Republika Slovenija sklenila dvostranske sporazume o vzajemnem pravnem prometu, na podlagi katerih se listine, ki jih izda ali overi pristojni organ ene države podpisnice in so opremljeni s podpisom in uradnim žigom, lahko uporabijo na ozemlju druge države podpisnice, brez nadaljnjega overjanja.

Listin, ki so izdane na podlagi **Uredbe (EU) 2016/1191 Evropskega parlamenta in Sveta z dne 6. julija 2016** o spodbujanju prostega gibanja državljanov s poenostavitvijo zahtev za predložitev nekaterih javnih listin v Evropski uniji in o spremembi Uredbe (EU) št. 1024/2012 (npr. listin o rojstvu, smrti, sklenjeni zakonski zvezi, nekaznovanju ipd.), ni potrebno dodatno overjati, prav tako teh listin ni potrebno prevajati, ker je že obrazec preveden v jezike držav članic EU.

Listinam, sestavljenim v tujem jeziku, je potrebno v skladu s prvim odstavkom 177. člena Zakon o splošnem upravnem postopku, če je to potrebno (Uradni list RS, št. 24/06 in nadaljnji, v nadaljevanju ZUP) predložiti tudi overjen prevod (razen listin, izdanih na mednarodnem obrazcu – v skladu s Pariško konvencijo oz. Dunajsko konvencijo).

**2. Pooblaščenec**

Glede na to, da bivate v tujini, vam predlagamo, da v postopku vašega sprejema v slovensko državljanstvo določite pooblaščenca v Republiki Sloveniji, ki Vas bo zastopal v tem postopku, razen pri dejanjih, pri katerih morate kot stranka sami dajati izjave. Ni nujno, da je to odvetnik, kajti pooblaščenec je lahko vsaka polnoletna oseba, ki je poslovno popolnoma sposobna. Dejanja v postopku, ki jih opravi pooblaščenec v mejah pooblastila, imajo enak pravni učinek, kot če bi jih opravili sami.

Če boste v postopku sprejema v slovensko državljanstvo določili pooblaščenca, je potrebno vlogi priložiti **pooblastilo**, da ga pooblaščate za zastopanje v tem postopku. Pooblastilo lastnoročno podpišite.

Če ste nepismeni in ne znate pisati oziroma se ne morete podpisati, morate pooblastilo dati ustno na zapisnik pri diplomatsko konzularnem predstavništvu ali upravni enoti.

Če dejansko živite v tujini, v Republiki Sloveniji pa nimate pooblaščenca, predlagamo, da v skladu z 89. členom ZUP imenujete pooblaščenca ali pa pooblaščenca za vročitve, sicer Vam bo po uradni dolžnosti postavljen pooblaščenec za vročitve oziroma začasni zastopnik.

**3. Sprememba naslova**

Če med postopkom spremenite svoje stalno ali začasno prebivališče oziroma naslov, ki ste ga navedli v vlogi, morate o tem takoj obvestiti Ministrstvo za notranje zadeve Republike Slovenije, ki vodi postopek vašega sprejema v slovensko državljanstvo. V nasprotnem primeru ministrstvo s sklepom odredi vročanje vseh pisanj preko oglasne deske tega organa, v končni fazi pa je postopek sprejema v slovensko državljanstvo končan z izdajo zavrnilne odločbe ali sklepa o ustavitvi postopka oziroma sklepa o zavržbi vloge. V kolikor bi nato ponovno želeli pridobiti slovensko državljanstvo, je potrebno vložiti novo vlogo in ponovno plačati upravno takso.

**4. Prisega o spoštovanju svobodnega demokratičnega ustavnega reda, ki je utemeljen v Ustavi Republike Slovenije.**

Oseba, ki vloži prošnjo za pridobitev državljanstva Republike Slovenije v postopku izredne naturalizacije (13. člen ZDRS) in dejansko ne živi v Republiki Sloveniji, poda prisego pred vodjem diplomatskega predstavništva ali konzulata, ki je prejelo vlogo za pridobitev državljanstva Republike Slovenije. Če je taka oseba vložila prošnjo za pridobitev državljanstva Republike Slovenije na ministrstvu, pristojnem za notranje zadeve, ali na upravni enoti, poda prisego pred vodjem diplomatskega predstavništva ali konzulata, ki je najbližje prebivališču osebe, ki je vložila prošnjo za sprejem v državljanstvo Republike Slovenije ali pa pred načelnikom upravne enote, ki je pristojna za vpis matičnega dejstva rojstva in zakonske zveze osebe, ki bo pridobila državljanstvo Republike Slovenije.

Dejanje podaje prisege se izvrši ob vročitvi odločbe, s katero je bilo ugodeno vlogi stranke za sprejem v državljanstvo Republike Slovenije. Postopek in način slovesnega dejanja podaje prisege določa Pravilnik o postopku in načinu slovesnega dejanja podaje prisege (Uradni list RS, št. 42/07).

1. Če ste rojeni v Republiki Sloveniji , Vam izpiska iz rojstne matične knjige ni potrebno priložiti vlogi. [↑](#footnote-ref-1)
2. Če ste v Republiki Sloveniji sklenili zakonsko zvezo, Vam izpiska iz poročne matične knjige ni potrebno priložiti vlogi. [↑](#footnote-ref-2)
3. Če je vloga vložena pri diplomatsko konzularnem predstavništvu Republike Slovenije, plačilo takse potrdi to predstavništvo in ni potrebno prilagati posebnega potrdila. [↑](#footnote-ref-3)